**ΜΕΘΟΔΟΛΟΓΙΑ ΑΞΙΟΛΟΓΗΣΗΣ**

Η δράση θα υλοποιηθεί στο πλαίσιο του Προγράμματος «Εξοικονομώ – Αυτονομώ» (Εξοικονόμηση κατ’ Οίκον ΙΙ).

Σύμφωνα με τον Οδηγό του Προγράμματος προβλέπεται η καταβολή ενίσχυσης η οποία αφορά είτε σε απευθείας επιχορήγηση του ωφελούμενου, είτε σε επιχορήγηση σε συνδυασμό με άτοκο δάνειο.

Ως μεθοδολογία αξιολόγησης για την δράση 4γ.2 «Ενεργειακή αναβάθμιση κατοικιών στην Περιφέρεια Κεντρικής Μακεδονίας», προτείνεται η άμεση αξιολόγηση.

Η επιλογή της άμεσης αξιολόγησης έγινε γιατί, βάση του συστήματος διαχείρισης, είναι η πλέον κατάλληλη όταν ισχύουν τα εξής:

* *Στην περίπτωση που η Πρόσκληση απευθύνεται σε συγκεκριμένο δυνητικό δικαιούχο…*
* *Εφόσον οι πόροι που θα διατεθούν μέσω της Πρόσκλησης εκτιμάται ότι επαρκούν για τη χρηματοδότηση των προτάσεων που τελικά θα υποβληθούν….*

Η δράση προβλέπεται να υλοποιηθεί με δυνητικό δικαιούχο την Ελληνική Αναπτυξιακή Τράπεζα (ΕΑΤ) Α.Ε. Η πρόσκληση απευθύνεται σε ένα δικαιούχο και ο προϋπολογισμός της επαρκεί για το σύνολο των προτεινόμενων δράσεων.

Η άμεση αξιολόγηση περιλαμβάνει τα εξής:

**Άμεση Αξιολόγηση**

Στην Πρόσκληση ορίζεται η αρχική καθώς και η καταληκτική ημερομηνία υποβολής των αιτήσεων χρηματοδότησης των δυνητικών δικαιούχων. Κάθε αίτηση που υποβάλλεται αξιολογείται άμεσα χωρίς να απαιτείται να παρέλθει η προθεσμία υποβολής. Εφόσον η αίτηση ικανοποιεί τα κριτήρια που ορίζονται στην Πρόσκληση προωθείται για ένταξη στο Επιχειρησιακό Πρόγραμμα. Η αξιολόγηση των υποβαλλομένων αιτήσεων συνεχίζεται, με τη σειρά της ημερομηνίας του πρωτοκόλλου υποβολής, μέχρι να εξαντληθεί ο διαθέσιμος προϋπολογισμός της Πρόσκλησης ή αξιολογηθεί ο συνολικός αριθμός των αιτήσεων.

Στην περίπτωση εξάντλησης του διαθέσιμου προϋπολογισμού, η ΔΑ/ ΕΦ ενημερώνει τους δυνητικούς δικαιούχους μέσω της οικείας ιστοσελίδας του ΕΠή και του ΕΦ.